TOBORZÁS
Junior Mérnök / AI & CAD Automatizálási Munkatárs vagy Gyakornok pozíció betöltésére

Munkáltató: Mátra-Phone Kft.
Munkavégzés helye: Dunakeszi, Madách Imre utca 11.
Munkaidő: Teljes munkaidő vagy részmunkaidő (min. heti 20-30 óra).
Kezdés: Azonnal
Kik vagyunk mi? A Mátra-Phone Kft.-nél hírközlési hálózatok tervezésével foglalkozunk. Nálunk a klasszikus mérnöki precizitás találkozik a legújabb technológiákkal: nemcsak terveket gyártunk, hanem aktívan digitalizáljuk és automatizáljuk a tervezési folyamatokat. Nálunk lehetőséged lesz a komplett tervezési folyamatban teljes körű gyakorlatot szerezni a terepi munkától a hatósági engedélyezésig.
Mi lesz a feladatod? Olyan hibrid mérnöki és automatizálási munkafolyamatokban fogsz részt venni, amelyek lefedik a teljes projektet:
· Terepi adatgyűjtés: Helyszíni felmérések végzése a cég modern GNSS műszereivel.
· Geodéziai alaptérképeken és genplanon készült hírközlési hálózatok
(.dwg formátumú) terveinek feldolgozása.
· A CAD rajzokból a releváns mérnöki és geometriai adatok kinyerése (AutoCAD Data Extraction, Python / ezdxf segítségével).
· AI alapú (LLM - GPT-4o, Claude) folyamatkezelés: a kinyert adatokból strukturált műszaki leírások és vázlatok generálása megadott minták alapján.
· Mérnöki automatizáció: A tervezéshez kapcsolódó költségvetés-készítés és az építési engedély beszerzési folyamatának részleges automatizálása.
Téged keresünk, ha:
· A BME (Mérnökinformatikus / Villamosmérnök), az Óbudai Egyetem (Földmérő és Földrendező / Térinformatika) vagy az ELTE (Geoinformatikus / Földrajzi Adattudomány) hallgatója vagy, esetleg itt végeztél a közelmúltban.
· Nem ijedsz meg az AutoCAD / Civil 3D környezettől, érted a fóliaszerkezeteket és a műszaki rajzok logikáját.
· Nyitott vagy a terepi munkára (GNSS) és az irodai automatizációra (alapszintű Python, scriptelés, vagy CAD API-k ismerete előny).
· Látsz fantáziát az AI eszközök (Prompt Engineering, LLM-ek) professzionális, mérnöki szintű alkalmazásában.
Amit kínálunk:
· A teljes tervezési folyamat átlátása: A geodéziai felméréstől, a CAD/AI támogatott tervezésen át, a költségvetésig és az engedélyeztetésig mindent megtanulhatsz nálunk.
· Rugalmasság: A munkaidőt teljesen a vizsgáidhoz és óráidhoz igazítjuk.
· Mentorálás: Tapasztalt tervezőmérnököktől tanulhatsz, miközben te hozod a legújabb tech-megoldásokat.
· Hosszabb távú karrierlehetőség, diplomamunka vagy TDK téma szakmai biztosítása.
Jelentkezés:
Küldd el fényképes önéletrajzodat bérigényed megjelölésével a penzugy@matra-phone.hu e-mail címünkre. A tárgy mezőbe írd be: „Junior CAD/AI szaki – Mátra-Phone”.

